OpenLLM-France/wikimedia huggingface dataset:
# Atrapat (pel·lícula de 2021)

Atrapat (títol original en alemany, Die Heimsuchung) és un telefilm alemany de 2021 dirigit per Stephan Rick, produïda per MOOVIE GmbH per a Das Erste en nom d'ARD-Degeto. Es tracta d'un thriller psicològic amb Kostja Ullmann en el paper principal com a investigador de l'Oficina Federal de la Policia Criminal (BKA) que ha de fer front a un trauma de la seva infància. Es va estrenar al Festival de Cinema de Múnic el 2021 i es va emetre per televisió per primera vegada en horari de màxima audiència el 25 de setembre de 2021. S'ha doblat al català per a TV3.
El rodatge va tenir lloc entre el 3 de novembre i el 3 de desembre de 2020 sota el títol provisional Die letzte Ernte a la zona dels voltants de Berlín, així com a Bad Doberan, a Wismar i a l'illa de Poel al mar Bàltic.
La primera emissió a Das Erste el 25 de setembre de 2021 va ser vista per 4,52 milions d'espectadors a Alemanya i va aconseguir una quota d'audiència de 17,7%.

## Referències

* ↑ «Die Heimsuchung | filmportal.de». [Consulta: 25 gener 2025].
* 1 2 «Die Heimsuchung – Kritik zum Film bei Tittelbach.tv».
* ↑ «Programació de TV3», 25-01-2025. [Consulta: 25 gener 2025].
* ↑ «Drehstart für den ARD-Degeto-Thriller "Die letzte Ernte" (AT) mit Kostja Ullmann und Kristin Suckow» (en alemany).
* ↑ «Die Heimsuchung, TV-Film, 2020-2021 | Crew United» (en alemany).
* ↑ Ulrich Kronenberg. «Drehort: Die letzte Ernte» (en alemany).
# Free Fire

Free Fire és una pel·lícula d'acció de comèdia negra britànica del 2016 dirigida per Ben Wheatley, a partir d'un guió de Wheatley i Amy Jump. És protagonitzada per Sharlto Copley, Armie Hammer, Brie Larson, Cillian Murphy, Jack Reynor, Babou Ceesay, Enzo Cilenti, Sam Riley, Michael Smiley i Noah Taylor.
La pel·lícula es va estrenar al Festival Internacional de Cinema de Toronto el 8 de setembre de 2016, i també va ser el tancament del BFI London Film Festival de 2016 el 16 d'octubre. La pel·lícula es va estrenar al Regne Unit el 31 de març de 2017 per StudioCanal UK i als Estats Units el 21 d'abril de 2017 per A24. Ha estat subtitulada al català.

## Repartiment

* Cillian Murphy com a Chris
* Armie Hammer com a Ord
* Brie Larson com a Justine
* Sharlto Copley com a Vernon
* Jack Reynor com a Harry
* Babou Ceesay com a Martin
* Enzo Cilenti com a Bernie
* Sam Riley com a Stevo
* Michael Smiley com a Frank
* Noah Taylor com a Gordon
* Patrick Bergin com a Howie
* Tom Davis com a Leary
* Mark Monero com a Jimmy

## Producció

L'octubre de 2014, Olivia Wilde, Luke Evans, Armie Hammer, Cillian Murphy i Michael Smiley es van unir al repartiment de la pel·lícula, amb Ben Wheatley per dirigir a partir d'un guió que va escriure amb Amy Jump. L'abril de 2015, Brie Larson va substituir a Wilde, que va haver d'abandonar a causa d'un conflicte d'horaris.

### Rodatge

El rodatge de la pel·lícula va començar el 8 de juny de 2015 a Brighton, East Sussex. La producció va concloure el 17 de juliol de 2015.
La major part de la pel·lícula es va rodar a l'antiga sala d'impressió del diari The Argus a Hollingbury, Brighton. Les escenes del moll es van filmar al port de Shoreham.

## Referències

* ↑ Pond, Steve. «Toronto Film Festival Adds Movies by Leonardo DiCaprio, Werner Herzog, Marlon Brando», 09-09-2016. [Consulta: 9 agost 2016].
* ↑ «Ben Wheatley’s ‘Free Fire’ To Close London Film Fest; Martin Scorsese Exec Produces», 01-08-2016. [Consulta: 1r agost 2016].
* ↑ «Free Fire». Goita què fan, ara!. [Consulta: 10 març 2023].
* ↑ Barraclough, Leo. «Luke Evans to Star in Ben Wheatley’s ‘Free Fire’», 24-10-2014. [Consulta: 1r agost 2016].
* ↑ Kroll, Justin. «Brie Larson Joins Cast of Ben Wheatley’s ‘Free Fire’ (EXCLUSIVE)», 07-04-2015. [Consulta: 1r agost 2016].
* ↑ «Ben Wheatley's 'Free Fire' Starts Filming, Full Cast Confirmed». indiewire.com, 09-06-2015 [Consulta: 13 juny 2015].
* ↑ «Ben Wheatley’s ‘Free Fire’ Rounds Out Cast: Jack Reynor, Sam Riley And Noah Taylor All On Board». , 09-06-2015 [Consulta: 13 juny 2015].
* ↑ «On the Set for 7/20/15: Daniel Radcliffe Starts Shooting ‘Swiss Army Men’, Meryl Streep Finishes ‘Florence Foster Jenkins'», 20-07-2015. Arxivat de l'original el 23 juliol 2015. [Consulta: 7 agost 2016].
* ↑ «The Argus is given the Hollywood treatment». [Consulta: 6 juny 2017].
* ↑ «Where was 'Free Fire' filmed?». Arxivat de l'original el 23 de juliol 2017. [Consulta: 6 juny 2017].

## Enllaços externs

* Web oficial Arxivat 2017-03-26 a Wayback Machine. (anglès)
* Free Fire a Goita què fan, ara!
# Montserrat Candini i Puig

Montserrat Candini i Puig (Barcelona, 4 de setembre de 1957 - Calella, 19 de juliol de 2024) va ser una política catalana. Afiliada al Partit Demòcrata Europeu Català va ser des de 2011 i fins a 2022, alcaldessa de Calella; també senadora en la IX i X legislatures i diputada al Parlament de Catalunya en la XI Legislatura, entre 2015 i 2017.

## Biografia

Va estudiar periodisme i un postgrau en Ciències Polítiques a la Universitat de Barcelona. També va fer cursos d'especialització en funció directiva a Esade. Es va especialitzar en medi ambient, energia i canvi climàtic a la Universitat d'Alcalá).
Funcionària de la Generalitat de Catalunya des de 1982, va ser cap del gabinet del conseller d'Agricultura de la Generalitat de Catalunya (1998-2000), directora general de Patrimoni Natural i Medi Físic (2000-2002), directora del Programa de Política General de Muntanya (2002-2003) i directora del Pla de Dinamització Turística de Santa Susanna (2003-2005). També va ser secretària del Comitè Nacional de CDC d'Infraestructures, Medi ambient i Habitatge (2003-2008).
Des de les eleccions generals del 2008 (legislatures 2008-2011 i 2011-2015), va ser portaveu adjunta del Grup Parlamentari Català de CIU al Senat, on també va fer de portaveu de la Comissió de Foment i de les CCAA. A més, des de les eleccions municipals de l'any 2011, va ser alcaldessa de Calella, càrrec que va renovar el 2015 i 2019, al qual va renunciar el maig de 2022 per tenir cura de la seva salut, cedint l'alcaldia a Marc Buch.

## Trajectòria política

* Cap del Gabinet del conseller d'Agricultura, Ramaderia i Pesca. (1996-2000)
* El gener del 2000 va ser nomenada directora general de Patrimoni Natural i del Medi Físic, del Departament de Medi Ambient.
* El febrer de l'any 2002 és nomenada directora general de Política de Muntanya, al departament de PTOP.
* Al gener de l'any 2004, s'incorpora a l'Ajuntament de Santa Susanna, Maresme, com a Directora del Pla de Dinamització Turística d'aquest municipi.
* Cap de Llista a Calella (Maresme) a les eleccions municipals (2007) on va ser la força guanyadora, malgrat això no governa.
* Consellera Delegada del Servei a les Persones del Consell Comarcal del Maresme, (juliol 2007-març 2008)
* Senadora per Barcelona a les eleccions generals espanyoles de 2008; i a on desenvolupa les responsabilitats en qualitat de Portaveu - Adjunt del Grup.
* En el Congrés de CDC (juliol 2008) va assumir la Secretaria Executiva de l'Àmbit Sectorial.
* Alcaldessa de Calella per CiU des de les eleccions municipals espanyoles de 2011, reelegida en 2015.
* A les eleccions generals espanyoles de 2011 tornà a ser escollida senadora per CiU.

## Referències

* ↑ «Mor Montserrat Candini, la primera alcaldessa de calella». Ràdio Calella, 20-07-2024. [Consulta: 30 juny 2024].
* 1 2 «Montserrat Candini anuncia que deja la alcaldía de Calella» (en castellà). La Vanguardia, 11-05-2022. [Consulta: 26 juliol 2022].

## Enllaços externs

* Blogspot Montserrat Candini
* Montserrat Candini al web municipal de Calella Arxivat 2016-03-03 a Wayback Machine.
* Fitxa del Senat
# Făget

Făget (pronunciació en romanès: [fəˈdʒet], en alemany: Fatschet; en hongarès: Facsád; en serbi: Фагет / Faget) és una ciutat del comtat de Timiș, Banat, a l'oest de Romania, amb una població d'uns 6.500 habitants. El seu nom significa literalment "bosc de faigs" en romanès.
La ciutat administra deu pobles: Bătești (Vadpatak), Begheiu Mic (Bázosd), Bichigi (Kisbékés), Brănești (Avasfalva), Bunea Mare (Bunya), Bunea Mică (despoblat), Colonia Mică (Facsádkistelep), Jupânești (Zsupánfalva) Povârgina (Porzson) i Temerești (Temeres).
El 2002 comptava amb una població de les següents ètnies: romanesos (6.604), hongaresos (312), alemanys (61), gitanos (14) i serbis (2).
La ciutat està situada al centre d’una àrea etno-folklòrica diferent, al costat nord-oest de les muntanyes Poiana Ruscă, a la carretera nacional DN68. La carretera s'estén d'Ilia a Lugoj —i a la línia de ferrocarril CFR 212.

## Llocs

Al costat nord de Făget, el riu Bega és visible. Al seu voltant encara hi ha signes d’una fortificació medieval que es remunta al 1548 (encara no completament estudiada).
La ciutat també exhibeix bustos d'Eftimie Murgu, Victor Feneșiu i el pioner de l'aviació Traian Vuia.

## Referències

* ↑ Iordan, Iorgu. Toponimia romînească. Bucharest: Editura Academiei Republicii Populare Romîne, 1963, p. 66. OCLC 460710897.
* ↑ http://www.banaterra.eu/romana/faget-judetul-timis-bustul-lui-eftimie-murgu
* ↑ http://www.banaterra.eu/romana/faget-bustul-lui-victor-fenesiu
* ↑ http://www.banaterra.eu/romana/faget-bustul-lui-traian-vuia
# Gabrielle Donnay

Gabrielle Donnay (Kamienna Góra, 21 de març de 1920 - 4 d'abril de 1987), de soltera Gabrielle Hamburger, va ser una cristal·lògrafa i historiadora de la ciència nord-americana d'origen alemany.
Va néixer a Landeshut, Alemanya (ara Kamienna Góra, Polònia) el 1920 i va emigrar als Estats Units el 1937. Va rebre el seu Bachelor of Arts de la UCLA amb els més alts honors en química el 1941 i va ser guardonada amb un doctorat en filosofia el 1949 pel MIT. Després va anar a treballar a la Carnegie Institution de Washington, on va conèixer i es va casar amb Joseph Désiré Hubert Donnay aquell mateix any. Quan es va retirar de Johns Hopkins el 1970, va ser contractada com a membre de la facultat per la Universitat McGill al Canadà.
Donnay va publicar Laboratory Manual in Crystallography basat en les seves classes a McGill i Women in the Geological Sciences in Canada per corregir les injustícies que va percebre en el camp de la geologia dominat pels homes. Va ser guardonada amb la Past Presidents' Medal de la Mineralogical Association of Canada el 1983. Ella i el seu marit van col·laborar amb freqüència i van publicar dues edicions de "Crystal Data" el 1954 i el 1963 recopilant les recerques de tots els cristal·lògrafs.
L'any 1974 va ser aprovada la gaidonnayita, una nova espècie anomenada en honor seu Gabrielle "Gai" Donnay. Quatre anys més tard, el 1978, els investigadors George Y. Chao, Paul R. Mainwaring i Judith Baker van publicar la descripció de la donnayita-(Y), una nova espècie mineral aquest cop anomenada en honor seu i del seu marit, per les seves importants contribucions a la cristal·lografia.

## Referències

* ↑ «Crystallography Tree - Gabrielle Hamburger Donnay».
* ↑ Martin, Robert F. «Memorial of Gabrielle Donnay March 21, 1920-April 4, 1987» (en anglès). American Mineralogist, 74, 3-4, 01-04-1989, pàg. 491–493. ISSN: 0003-004X.
* ↑ Ogilvie & Harvey, p. 747
* ↑ Ogilvie & Harvey, p. 747-748
* ↑ «Gaidonnayite» (en anglès). Mindat. [Consulta: 20 desembre 2021].
* ↑ Chao, G.Y., Mainwaring, P.R., and Baker, J. «Donnayite, NaCaSr3Y(CO3)6•3H2O, a new mineral from Mont St Hilaire, Québec» (en anglès). Canadian Mineralogist, 16, 1978, pàg. 335-340 [Consulta: 19 desembre 2021].
* ↑ «Donnayite-(Y)» (en anglès). Handbook of Mineralogy. Arxivat de l'original el 5 de juliol 2022. [Consulta: 19 desembre 2021].
# Vol 803 de Korean Air

El 27 de juliol de 1989, una DC-10 de Korean Air es va estavellar mentre intentava aterrar a Trípoli, Líbia. 75 dels 199 passatgers, juntament amb la tripulació a bord, i altres quatre persones a terra, van morir durant l'accident.

## Accident

El vol 803 va ser un vol regular internacional de passatgers des de Seul, Corea del sud a Trípoli, Líbia amb parades intermèdies a Bangkok, Tailàndia i Jeddah, Aràbia Saudita. Mentre es trobava en aproximació a Trípoli, l'avió va impactar en un horta a aproximadament 1,5 milles de la pista 27. La meteorologia al moment de l'accident es basava en densa boira i una visibilitat horitzontal de cent i vuit-cents peus.
El vol 803 de Korean Air va ser el segon desastre aeri en què es va veure implicat un DC-10 en menys de dues setmanes. El vol 232 de United Airlines s'havia accidentat el 19 de juliol de 1989 mentre intentava realitzar un aterratge d'emergència en Sioux City, Iowa en el qual 111 de les 296 persones a bord van perdre la seva vida.

## Recerca

Després de l'accident el pilot del vol 803, Kim Ho-jung, va dir- "L'aeroport estava envoltat d'una densa boira i la visibilitat era escassa quan m'aproximava. Vaig perdre el contacte amb la torre de control quinze minuts abans de l'accident." L'agència oficial de notícies de Líbia JANA va publicar que un avió soviètic havia estat desviat a Malta una hora abans de l'accident del vol 803 en lloc d'aterrar en la situació de boira. També el sistema d'aterratge per instruments de l'aeroport internacional de Trípoli no estava en funcionament al moment de l'accident.
Un jutjat libi va declarar culpables de negligència el pilot i copilot al desembre de 1990. Van ser sentenciats a penes de presó de dos anys i divuit mesos respectivament. En el cas del copilot la sentència va ser anul·lada.

## Causa

Es va determinar que la causa de l'accident va ser un error de la tripulació en intentar descendir per sota de l'altitud de decisió sense tenir la pista a la vista.

## Vegeu també

* Accident aeri

## Referències

* ↑ 75 morts a Líbia en l'accident del DC-10 de Korean DC-10. Nytimes.com.
* ↑ Accident d'avió de McDonnell Douglas DC-10-30 HL7328 a Trípoli Arxivat 2011-07-27 a Wayback Machine.. Aviation-safety.net.
* ↑ Accident. News.google.com (27 juliol 1989).
* ↑ Accident aeri de Corea a Líbia. News.google.com (27 juliol 1989).
* ↑ Sistema de aterrizaje de Trípoli no funcionaba. News.google.com (29 de juliol de 1989).
* ↑ Accident li suposa 2 anys de presó al pilot. News.google.com (21 desembre 1990).
* ↑ vol 803 de Korean Air a Arxivat 2012-11-03 a Wayback Machine.. Airdisaster.com (27 juliol 1989).
# Francisco Javier Tomás Puchol

Francisco Javier Tomás Puchol (Castelló de la Plana, 1 de desembre de 1963) és un polític valencià, alcalde de l'Alcora i diputat a les Corts Valencianes en la VI Legislatura.

## Trajectòria política

Es diplomà en graduat social i treballà a Bancaixa. Militant del Partit Popular (PP), a les eleccions municipals espanyoles de 1995 i 1999 fou escollit alcalde de l'Alcora, el segon cop amb majoria absoluta. A les eleccions municipals espanyoles de 2003 va perdre l'alcaldia i passà a l'oposició. Alhora fou elegit diputat a les eleccions a les Corts Valencianes de 2003 per la província de Castelló.
El 15 de novembre de 2005, al·legant el balafiament i que el PP no «atallava la corrupció» deixà el PP i passà al Grup Mixt insistint que el seu pas «obeeix a determinats casos de presumpta corrupció que no poden ser ignorats» Tomás Puchol es passà a les files de Coalició Valenciana, cosa que va fer que tingués representació a les Corts Valencianes a través d'ell mateix, i ostentà el càrrec de portaveu del grup parlamentari mixt durant la legislatura. L'abril de 2008 fou expulsat de Coalició Valenciana a causa d'haver desistit unilateralment del procediment de pensions dels ex-diputats.
El 2018 va ser condemnat a 8 anys de presó per abusar sexualment de dos menors.

## Referències

* ↑ «Fitxa de les Corts Valencianes». Arxivat de l'original el 2016-03-04. [Consulta: 30 juliol 2015].
* ↑ Francisco Javier Tomás Puchol: «Me voy del PP por la corrupción», Levante-EMV Consultat el 28 de gener de 2012
* ↑ «Sentandreu admite que está en «contacto» con diputados y cargos municipales que emularán a Tomás» ABC Consultat el 28 de enero de 2012
* ↑ 'Zaplana «lamenta» que el PP-CV no haya resuelto las discrepancias con Puchol' ABC Consultat el 28 de gener de 2012
* ↑ Coalicio Valenciana expulsa de forma fulminante al ex diputado Javier Tomás y presentará acciones legales contra él, después de que desistiera de forma sospechosa y unilateral del procedimiento de las pensiones de los diputados Arxivat 2016-03-03 a Wayback Machine., El Palleter, 30 d'abril de 2008
* ↑ «Condemnat a 8 anys de presó l’excalde de l’Alcora Francisco J. Tomás Puchol per abusar sexualment de dos menors», 18-12-2018. [Consulta: 30 desembre 2024].

## Enllaços externs

* «El tránsfuga cobrará más del doble tras su paso al Grupo Mixto» El País
# James Hook

James Hook, nascut el 27 juny 1985 a Neath (Gal·les), és un jugador de rugbi a 15, que juga amb la selecció nacional gal·lesa i amb la USAP de Perpinyà, movent-se principalment a la posició de mig obertura, però de vegades com a centre. Se'l considera una de les millors esperances de rugbi, i va ser recentment nomenat jugador promesa de Gal·les.

## Carrera
### Al club

Abans de jugar amb els Ospreys, havia tingut força èxit amb Neath RFC, convertir-se en el golejador amb més punts de la temporada. El 2011, la USAP ha anunciat l'arribada d'aquest important reforç per jugar en la posició de mig obertura. Amb un contracte per un període de tres anys, va ser presentat al públic català el 7 de maig del 2011 a l'estadi Aimé Giral i romandria al club rosellonés fins al seu descens a la Pro D2. Fou aleshores quan fitxaria per Gloucester Rugby, aconseguint ser campió de la European Challenge Cup de 2015.

### Selecció nacional

Després de brillar amb la selecció sub-21 de Gal·les, James Hook va fer parlar el seu talent amb selecció gal·lesa de rugbi a set, anotant la victòria en l'enfrontament contra Sud-àfrica en els Jocs de la Commonwealth. Hook ha estat des d'aleshores al més alt nivell malgrat la seva curta edat. De fet, va guanyar el seu primer partit l'onze de juny del 2006 a l'edat de 21 anys, jugant contra Argentina. Participà en la gira que els British i Irish Lions van fer el 2009, reemplaçant-hi el seu compatriota Leigh Halfpenny, amb una lesió a la cuixa. L'any 2015, formaria part de la selecció gal·lesa que jugaria la Copa del Món de Rugbi de 2015.

## Palmarès
### Al club

* Campió de la Pro 12 el 2007
* Campió de la Copa FA a 2008
* Campió de la European Challenge Cup de 2015

### Selecció nacional

* 33 partits amb l'equip de País de Gal·les
* 209 punts (6 països, 34 conversions, dos drops, 35 sancions)
* Seleccions per any: 6 en 2006, 14 a 2007, 10 a 2008, 3 a 2009
* La participació en la Copa del Món 2007
* La participació en el Sis Nacions en 2007, 2008 i 2009

## Referències

* ↑ Vital, Ferran «USAP, crònica d'un descens anunciat». Ara, 07-05-2014 [Consulta: 27 octubre 2015]. Arxivat 4 de març 2016 a Wayback Machine. «Còpia arxivada». Arxivat de l'original el 2016-03-04. [Consulta: 27 octubre 2015].
* ↑ «James Hook and Richard Hibbard help Gloucester to 19-13 European Rugby Challenge Cup win over Edinburgh» (en anglès). Wales Online [Consulta: 27 octubre 2015].
* ↑ «Wales 23 Fiji 13, Rugby World Cup 2015, match Report: Gareth Davies inspires Welsh to win». Daily Telegraph, 01-10-2015. [Consulta: 2 octubre 2015].
* ↑ Rees, Paul «Dan Biggar inspires famous Wales comeback to shock England» (en anglès). The Guardian [Consulta: 27 octubre 2015].

## Enllaços externs

* (català) James Hook a l'USAP
* (anglès) Fiche de James Hook Arxivat 2011-05-26 a Wayback Machine. wru.co.uk (pàgina de la federació gal·lesa de rugbi)
* (anglès) Fitxa del jugador a la pàgina dels Ospreys Arxivat 2009-08-03 a Wayback Machine.
# Malaltia de Cori

La glicogenosi de tipus III o malaltia de Cori es deu a la deficiència de l'enzim desramificant, amilo-a-1,6-glucosidasa. Clínicament aquests pacients poden presentar hipoglucèmies a partir del primer any de vida, juntament amb una clínica molt similar a la del tipus Ia però més lleu. No obstant això, es diferencia d'aquesta última per la presència d'esplenomegàlia i perquè aquesta disminueix, igual que l'hepatomegàlia, amb l'edat. Hi ha diferents formes fenotípiques. En general evolucionen amb l'edat a miopatia muscular, que pot causar incapacitat en els adults.
Al voltant del 80% dels pacients presenten hipoglucèmia en dejú, amb elevació de colesterol i triglicèrids molt més atenuada que en el tipus Ia; mai es detecta hiperuricèmia. Després de l'administració d'adrenalina o glucagó en dejú, la resposta de la glucosa és anormal, encara que pot ser normal si es realitza la prova postprandial. No hi ha augment d'àcid làctic, però la cetosis és manifesta.
El diagnòstic es basa en la demostració de l'acumulació de glucogen, de la deficiència de amilo a-1,6-gluco-sidasa en hematies i de la presència d'oligosacàrids rics en glucosa en l'orina. No obstant això, donada la gran variabilitat fenotípica, en els pacients que presenten manifestacions clíniques molt suggeridores i normalitat enzimàtica en les hematies es recomana la recerca de l'activitat enzimàtica en altres teixits (fibroblastos, fetge i múscul). El tractament és el mateix que per la glucogenosi tipus I, però atès que les hipoglucèmies no són tan intenses, només en els casos més greus cal l'alimentació nocturna nasogàstrica.
En la majoria dels casos és suficient un menjar nocturn. Es pot afegir galactosa i fructosa i també proteïnes, sempre que el 40-50% de l'aportació calòrica total procedeixi dels hidrats de carboni.

## Enllaços externs

* Asociación Española de Enfermos de Glucogenosis Arxivat 2015-10-29 a Wayback Machine.
# Hannah Barnes

Hannah Barnes (Tunbridge Wells, Kent, 4 de maig de 1993) és una ciclista anglesa professional que va competir des del 2008 fins al 2023. Combinava la carretera amb la pista.
La seva germana Alice també es dedica al ciclisme.

## Palmarès en carretera

* 2011
** Campiona del Regne Unit júnior en contrarellotge
* 2014
** Vencedora d'una etapa al Tour de San Luis
* 2015
** 1a al Gran Premi de San Luis
** Vencedora de 2 etapes al Tour de San Luis
** Vencedora d'una etapa al Tour de Gila
** Vencedora d'una etapa al The Women's Tour
* 2016
** Campiona del Regne Unit en ruta
* 2017
** Vencedora d'una etapa al Giro d'Itàlia
* 2018
** Campiona del Regne Unit en contrarellotge
** 1a a la Setmana Ciclista Valenciana i vencedora de 2 etapes

## Palmarès en pista

* 2011
** Campiona del Regne Unit en Madison (amb Hannah Walker)

## Referències

* ↑ «Hannah Barnes to retire at end of 2023 after difficult two years» (en anglès). cyclingnews, 02-08-2023. [Consulta: 21 octubre 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com